**Ministru kabineta noteikumu “Tiesu ekspertīžu iestāžu saraksts un katras iestādes tiesu ekspertu specialitātes” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar Tiesu ekspertu likuma 11. panta otro daļu, kurā noteikts deleģējums Ministru kabinetam apstiprināt tiesu ekspertīžu iestāžu sarakstu un katras tiesu ekspertīžu iestādes tiesu ekspertu specialitātes. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 15.martā stājās spēkā Tiesu ekspertu likums, kura 11. panta otrajā daļā noteikts deleģējums Ministru kabinetam apstiprināt tiesu ekspertīžu iestāžu sarakstu. Saskaņā ar minētā likuma pārejas noteikumu 2.punktu līdz Ministru kabineta noteikumu spēkā stāšanās dienai, bet ne vēlāk kā līdz 2016.gada 31.jūlijam ir spēkā Ministru kabineta 2007.gada 13.novembra noteikumi Nr.753 “Noteikumi par tiesu ekspertīžu iestāžu sarakstu”, kuri paredz, ka šobrīd valstī ir piecas tiesu ekspertīžu iestādes Valsts policijas Kriminālistikas pārvalde; Valsts robežsardzes Galvenās pārvaldes Ekspertīžu dienests; Valsts tiesu ekspertīžu birojs; Valsts tiesu medicīnas ekspertīzes centrs; valsts sabiedrība ar ierobežotu atbildību "Rīgas psihiatrijas un narkoloģijas centrs.Savukārt Tiesu ekspertu likuma 11.panta pirmā daļa noteic, ka tiesu ekspertīžu iestāde ir valsts institūcija vai tās struktūrvienība, valsts kapitālsabiedrība vai tās struktūrvienība, kuras pamatdarbība ir tiesu ekspertīžu veikšana. Valsts institūcijas vai kapitālsabiedrības struktūrvienība var būt tiesu ekspertīžu iestāde, ja tās sastāvā ir ne mazāk kā septiņi tiesu eksperti.Ievērojot minēto, par tiesu ekspertīžu iestādēm nosakāmas:**Valsts tiesu ekspertīžu birojs.** Saskaņā ar Ministru kabineta 2004. gada 14. septembra noteikumu Nr. 793 “Valsts tiesu ekspertīžu biroja nolikums” 1.punktu Valsts tiesu ekspertīžu birojs (turpmāk — birojs) ir Tieslietu ministrijas pakļautībā esoša tiešās pārvaldes iestāde. Biroja pamatdarbība tiesu ekspertīžu veikšanas tādās jomās kā augsnes, autotehniskā, bioloģiskā, botānikas, daktiloskopijas, dokumentu, informācijas tehnoloģiju, ķīmiskās, numuru identifikācijas, lingvistiskas, rokrakstu trasoloģiskās ekspertīzes.**Valsts policijas Kriminālistikas pārvalde** (turpmāk - Pārvalde). Saskaņā ar Ministru kabineta 2005. gada 18. janvāra noteikumu Nr. 46 “Valsts policijas nolikums” 1.punktu Valsts policija ir iekšlietu ministra pārraudzībā esoša tiešās pārvaldes iestāde. Valsts policijas Kriminālistikas pārvalde ir Valsts policijas struktūrvienība,kura ir bijusi tiesu ekspertīžu iestāžu sarakstā līdz šim, ir iekļaujama arī jaunajā tiesu ekspertīžu iestāžu sarakstā. Valsts policijas Kriminālistikas pārvalde veic lietisko pierādījumu izpēti un sniedz atzinumus, pamatojoties uz pirmstiesas izmeklēšanas iestāžu, prokuratūras un tiesu pieprasījuma vai lēmuma pamata, sniedz metodisko un informatīvo palīdzību pirmstiesas izmeklēšanas iestādēm un tiesai procesuālo darbību nodrošināšanai krimināllietās un civillietās (atsevišķos gadījumos civiltiesisko faktu konstatēšanā arī juridiskām un fiziskām personām). Pārvaldes eksperti ir sertificēti Tiesu ekspertu padomē un saņēmuši tiesu ekspertu sertifikātus attiecīgajās specialitātēs.  Pārvalde veic šādas ekspertīzes: auksto ieroču, ballistisko, daktiloskopisko, DNS profila noteikšanu ar gēnu analīzes metodi, dokumentu tehnisko ekspertīzi, skaņu ierakstu, grāmatvedības, habitoloģijas, informācijas tehnoloģiju, pirotehnikas rokrakstu, sprādzientehnisko, trasoloģisko, ugunsgrēka tehnisko ekspertīzi. **Valsts robežsardzes Galvenās pārvaldes Ekspertīžu dienests. S**askaņā ar Ministru kabineta 2005. gada 15. februāra noteikumu Nr. 122 “Valsts robežsardzes nolikuma” 1.punktu valsts robežsardze ir iekšlietu ministra pārraudzībā esoša bruņota tiešās pārvaldes iestāde. Valsts robežsardzes Galvenās pārvaldes Ekspertīžu dienests Valsts robežsardzes struktūrvienība, kurš ir bijis tiesu ekspertīžu iestāžu sarakstā līdz šim, ir iekļaujams arī jaunajā tiesu ekspertīžu iestāžu sarakstā, jo tā pamatfunkcija ir tiesu ekspertīžu veikšana un tā kompetencē ir dokumentu tehniskās ekspertīzes un daktiloskopiskās identifikācijas ekspertīzes veikšana. Valsts robežsardzē pavisam ir desmit tiesu eksperti, kuri saņēmuši tiesu eksperta sertifikātu dokumentu tehniskās izpētes specialitātē, tostarp, diviem tiesu ekspertiem ir tiesu eksperta sertifikāti daktiloskopiskās identifikācijas specialitātē.**Valsts tiesu medicīnas ekspertīžu centrs** saskaņā ar Ministru kabineta 2004. gada 7. septembra noteikumu Nr. 776 “Valsts tiesu medicīnas ekspertīzes centra nolikums” 1.punktu ir veselības ministra pakļautībā esoša tiešās pārvaldes iestāde, kuras pamatdarbība ir tiesu ekspertīžu veikšana, tajā nodarbināti 41 tiesu eksperti šādas specialitātes – tiesu medicīniskā ekspertīze un bioloģiskā ekspertīze. Atbilstoši Ministru kabineta 2004. gada 7. septembra noteikumu Nr. 776 “Valsts tiesu medicīnas ekspertīzes centra nolikums” 2.punktam Centra darbības mērķis ir tiesu medicīnisko un bioloģisko ekspertīžu un izpētes nodrošināšana, ārstniecības iestāžu nodrošināšana ar audu transplantātiem, zinātniskās pētniecības veikšana un pēcdiploma izglītības organizēšana tiesu medicīnas jomā.**Valsts sabiedrība ar ierobežotu atbildību “Daugavpils psihoneiroloģiskā slimnīca” i**r valsts kapitālsabiedrība, kurā saskaņā ar Ministru kabineta 2004. gada 13. aprīļa noteikumu Nr. 286 “Veselības ministrijas nolikums” ir 25.8.apakšpunktu Veselības ministrija ir kapitāla daļu turētajā minētajā slimnīcā. Minētā kapitālsabiedrība iekļaujama tiesu ekspertīžu iestāžu sarakstā, jo tā veic ambulatorās tiesu-psihiatriskās ekspertīzes. Ambulatorajā daļā, kur ir izveidots speciāls Tiesu-psihiatrisko ekspertīžu kabinets, tiek veiktas tiesu ekspertīzes specialitātē: Tiesu psihiatriskās ekspertīzes. Tiesu-psihiatrisko ekspertīžu kabineta sastāvā darbojas 9 (deviņi) tiesu eksperti, kas iekļauti Tiesu ekspertu reģistrā.**Valsts sabiedrība ar ierobežotu atbildību “Strenču psihoneiroloģiskā slimnīca”** ir valsts kapitālsabiedrība, kurā saskaņā ar Ministru kabineta 2004. gada 13. aprīļa noteikumu Nr. 286 “Veselības ministrijas nolikums” ir 25.9.apakšpunktu Veselības ministrija ir kapitāla daļu turētajā minētajā slimnīcā. Minētā slimnīca iekļaujama tiesu ekspertīžu iestāžu sarakstā, jo tās struktūrvienības Ambulatoras daļas Tiesu ekspertīžu kabineta pamatdarbības veids ir ambulatoro tiesu psihiatrisko ekspertīžu un tiesu psiholoģisko ekspertīžu veikšana. Šā darba nodrošināšanai Tiesu ekspertīžu kabineta štatu sarakstā ir 7 tiesu ekspertu amata vienības (slodzes). Tiesu eksperti darbojas šādās tiesu ekspertu specialitātes:1) Tiesu psihiatriska ekspertīze (5 tiesu psihiatrijas eksperti);2) Tiesu psiholoģiska ekspertīze (2 eksperti).**Valsts sabiedrība ar ierobežotu atbildību “Rīgas psihiatrijas un narkoloģijas centrs”**  (turpmāk - RPNC), kam šobrīd ir noteikts tiesu ekspertīžu iestādes statuss.Ar Ministru kabineta 2007. gada 18. janvāra rīkojuma Nr.54 “Par Garīgas veselības valsts aģentūras reorganizāciju” 2.2.6. apakšpunktu noteikts, ka pēc Garīgas veselības valsts aģentūras reorganizācijas ar 2007. gada 1. martu RPNC tiek nodotas minētas aģentūras funkcijas un tiesības tiesu psihiatriskās, tiesu psiholoģiskās un kompleksas ekspertīzes veikšanā. Ministru kabineta 2007. gada 26. janvāra rīkojuma Nr.64 “Par Narkoloģijas valsts aģentūras reorganizāciju” 2.2.1. apakšpunktā noteikts, ka pēc Narkoloģijas valsts aģentūras reorganizācijas ar 2007.gada l. martu RPNC tiek nodotas minētās aģentūras funkcijas un tiesības narkotisko un psihotropo vielu un alkohola ietekmes ekspertīzes veikšanā.RPNC tiesu eksperti procesa virzītāja uzdevumā Kriminālprocesa likumā, Civilprocesa likumā, Administratīvā procesa likumā un Latvijas Administratīvo pārkāpumu kodeksā paredzētajos gadījumos veic ekspertīzes, sniedzot ekspertīzes atzinumus.RPNC ir valsti vienīga tiesu ekspertīžu iestāde, kura veic gan tiesu psihiatriskas, gan tiesu psiholoģiskās, gan kompleksas (psihiatriskās un psiholoģiskās) tiesu ekspertīzes. Šis ekspertīzes veic gan ambulatori, gan stacionāri - atbilstoši procesa virzītāja lēmumam.Personas psihiskā stāvokļa izpētē un personas psiholoģiskā stāvokļa izpētē ekspertīzes tiek veiktas ambulatori - Psihiatriskas palīdzības dienesta Ambulatorajā tiesu psihiatrisko ekspertīžu nodaļā un stacionāri - Psihiatriskas palīdzības dienesta stacionāra 17. un 18. nodalā, ka arī RPNC struktūrvienībā ar Valsts policijas apsardzi - Tiesu psihiatrisko ekspertīžu un piespiedu ārstēšanās centrā.Narkoloģiskās palīdzības dienestā nodarbinātie tiesu eksperti - ārsti - narkologi un ķīmiķi pēc procesa virzītāja lēmuma veic: narkoloģiskās ekspertīzes; tiesu medicīniskās ekspertīzes (vielu ķīmiski toksikoloģisko izpēti).RPNC Psihiatriskas palīdzības dienestā nodarbināti 16 tiesu eksperti: 11 psihiatri un 5 psihologi.RPNC Narkoloģiskās palīdzības dienestā nodarbināti 8 tiesu eksperti: 5 narkologi un 3 ķīmiķi. Vairums no viņiem nodarbināti dienesta struktūrvienībā­ Alkohola, narkotisko un psihotropo vielu reibuma ekspertīžu nodaļa.RPNC tiesu ekspertiem ir tiesu ekspertu sertifikāti specialitātēs:1) Narkoloģiskā ekspertīzeAlkohola, narkotisko, psihotropo un toksisko vielu ietekmes uz personu narkoloģiskā izpēte (5 eksperti).2) Tiesu medicīniskā ekspertīze (3 eksperti).3) Tiesu psihiatriska ekspertīze (11 eksperti).4) Tiesu psiholoģiskā ekspertīze (5 eksperti).Atbilstoši Ministru kabineta 2014.gada 30.septembra sēdes protokola Nr.51 17. § 2. un 3.punktam Tieslietu ministrijai bija uzdots izveidot starpnozaru darba grupu, kurai jāizstrādā un tieslietu ministram līdz 2015.gada 1.jūnijam bija jāiesniedz izskatīšanai Ministru kabinetā normatīvo aktu grozījumus precīzai tiesu ekspertīžu kompetenču sadalei. Minētā uzdevuma izpildei ar tieslietu ministra 2014.gada 26.novembra rīkojumu Nr.1-1/451 „Par darba grupas izveidi, lai nodrošinātu tiesu ekspertīžu kompetenču sadalei nepieciešamo normatīvo aktu grozījumu izstrādi”, tika izveidota starpnozaru darba grupa, tās sastāvā iekļaujot Tieslietu ministrijas, Iekšlietu ministrijas un Veselības ministrijas pārstāvjus.Darba grupas sēdēs tika apspriesti tādi jautājumi kā dublējošos ekspertīžu jomu, tajā skaitā metožu, pārdales iespējamība starp tiesu ekspertīžu iestādēm un ar pārdali saistīto papildu finanšu līdzekļu nepieciešamība un apmērs. Uzdevuma izpildei sākotnēji tika sagatavots projekts grozījumiem Ministru kabineta 2011.gada 21.jūnija noteikumos Nr.466 „Tiesu ekspertu specialitāšu klasifikators”, bet, ņemot vērā to, ka minētais grozījums iespējams paplašina līdz šim spēkā esošā Tiesu eksperta likuma 8.panta otrās daļas deleģējumu darba grupa vienojās par nepieciešamību iestrādāt Tiesu ekspertu likumā deleģējumu Ministru kabinetam kompetenci noteikt tiesu ekspertīžu specialitāšu sadali starp tiesu ekspertīžu iestādēm. Minētais deleģējums ir noteikts Tiesu ekspertu likuma 11. panta otrajā daļā un noteikumu projekta pielikumā noteiktas tiesu ekspertīžu iestādēs strādājošo tiesu ekspertu specialitātes.  |
| 3. | Projekta izstrādē iesaistītās institūcijas | Tieslietu ministrija, Tiesu ekspertu padome, Veselības ministrija, Iekšlietu ministrija. |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts tiesu eksperti, tiesībsargājošajās iestādēs nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts “Tiesu ekspertu specialitāšu klasifikators” |
| 2. | Atbildīgā institūcija | Tieslietu ministrija |
| 3. | Cita informācija | Nav |

*Anotācijas III., un V. sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Tieslietu ministrijas mājas lapā 2016.gada \_\_\_. aprīlī.  |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Veselības ministrija un Iekšlietu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. Jau esošajām divām ārstniecības iestādēm (valsts kapitālsabiedrībām), kurās jau šobrīd strādā valsts tiesu eksperti, tiks noteikts tiesu ekspertīžu iestādes statuss. |
| 3. | Cita informācija | Nav |

Iesniedzējs:

valsts sekretārs Raivis Kronbergs

15.04.2016, 10:40

1582

D. Obuka

67036833; Daina.Obuka@tm.gov.lv